Ambergris Caye
Store norske leksikon,Geografi,Verdens geografi,Nord- og Mellom-Amerika,Belizes geografi
Ambergris Caye er den største øya i Belize. Øya ligger lengst i nord i landet, nær grensen til Mexico, omringet av Det karibiske hav. Den har hvite sandstrender og mangrovesump i midten. Her ligger tettstedet San Pedro og flere mindre bosettinger. Kjøring på de sandete veiene foregår med golfbil.
Øyas hovedattraksjon er Belize barriererev, som står oppført på UNESCOs verdensarvliste og er et av verdens største korallrev. Fiske og turisme er viktigste næringsveier; særlig sportsdykkere tiltrekkes av det flotte kystrevet og mange fiskearter. Hol Chan er et marint naturreservat. ACES (American Crocodile Education Sanctuary) er et naturreservat med krokodiller. Great Blue Hole er et 130 meter dypt synkehull med keiserfisk, koraller, reker og stalaktitter. Les mer i Store norske leksikon Belizes geografi Belizes befolkning